مرحبا اني ميرا عمري 18 سنه
اني عراقية ساكنه بتركيا
امي توفت و اني صغيره من جان عمري ١٢ سنه
احنه حالتنه الماديه مو كلش زينه
بابا تزوج بت عمه وره ماما اسمه سحر
عندي اخت اكبر مني بسنتين اسمه اسيل
و زوجت ابويه عده ولد اسمه موسى بس هوه مو من ابويه لان سحر جانت مزوجه واحد كبل بابا موسى واحد حقير
دائما يتعارك ويايه و وي اسيل
و سحر مشغلنته خدامات عدها تكرهنا و متحبنا
اني اشتغل بصالون بتركيا اني و صديقتي مينا
مينا بنيه غنيه عدهم فلوس بس هيه صديقتي كلش جنه اني وياه بلعراق صديقات عبالك خوات،
و هيه جانت تشتغل ويايه علمود تخليني ما اضوج
..
ماما قبل جانت تنضف بيوت الناس و اني جنت اروح وياه دوم
جانت تنضف بيت اهل مينا و هيه صارت صديقتي لان يوميه تقريبا اشوفه
و عده اخو اسمه عمر هوه يعتبرني مثل اخته بس اني جنت احبه
رغم هلشي كبرنه سويه وجان حبي اله يزيد
عمر جان بكد اسيل اختي
،
،
،
مينا : ولج ميرا النتائج حتطلع باجر والله خايفه
ميرا : اني هم كلش والله
مينا : نشاله نقبلنه ثنيناتنه نشاااله 😍😍
ميرا : نشاله حبيبتي
مينا : خوب انتي اهم شي عمر 😂
ميرا : انجبي ولج لحد يسمعج ههههه
مروان : هيا اعملو لا تتكلمو كثيرا سوف يراكم المدير ( الحجي بلتركي )
ميرا : يي والله اخذنه الحجي
،
،
مكالمه بين عمر و صديقه انس :
عمر : لك انوس شونك ولك كلب لا تسئل لا تكول صاحبي ميت عايش
انس : هله بلضلع شونك خويي
عمر : بخير حوب اي ماكلت يمته تجي من امريكا صارك هوايه حتبدي الجامعه الاسوبع الجاي
انس : خايب لا تذكرني ماريد ارجع بابا ياكل راسي
عمر : اي بس لازم تداوم
انس : ي حبيبي نشاله راح احجز ع اقرب رحله
عمر : اوكي گلب يله جاو
انس :انكلع هي حيوان
عمو : مو صوجك ههههههه
،
،
،
،
ميرا...
جنت نايمه و افكر بلنتائج يعني راح اصير اني و عمر نفس الجامعه و اضل يوميه اشوفه الله 😍😍😍
اسيل : بيمن دتفكرين
ميرا : باجر
اسيل : هههه لتتحمسين حبيبتي
ميرا : ليش اهئ
اسيل : لعبالج هيج حلوه تره كله دارسه وتعب ههههه
ميرا : بس احسن من سحير
اسيل : لا حبي انكس
ميرا : اهئ اهئ حقيره ليش خربتي حماسي تف عليج
اسيل : عادي حوب
،
،
ميرا ... كعدت الصبح و كلش خايفه خابرتني مينا
مينا : صباااحو خوففف
ميرا : هلا يي ولج ملش خايفه
مينا: يله حبي بدلي و تعاليلي
ميرا : تمام هسه ابدل و اجي طلللقه
بدلت بسرعه و طلعت اركض
سحر : خير خير خير
ميرا : هلا اني راح اروح لمينا انشوف النتائج
سحر : ههههههههه لابرج و انتي هيج بكيفج تطبين و تطلعين
بابا : شبيج سحر خليه تشوف نتائجه
ميرا : فديتك بابا حبيبي يله بايو والله من ارجع اغسل البيت كليته
طلعت مم البيت و رحت لبيت مينا
جنت خبول عله روحي و فوكاه اجه عمر 😭😭😭😭 ( هيه انت ناقصه و كملت 😂😂)
عمر : هلا ميمي شونج
ميرا : ه ه .. هلا عمو شونك ☺️
عمر : بخير جايه ع مود النتائج
ميرا : ييي خايفه كلشش
عمر : نشاله تنجحن
ميرا : نشاله
صاحت مينا:ولج ميراااااا ركضي ركضي
اني حترعت و ركضت : شكو ولج
مينا :نجحنا ولج نجحا كللللليش 🙊😂
ميرا : ولج صدك
عمر : مبروك
مينا : هلا هلا هلا
عمر : اوكي لعد راح اروح اقدملكم ع الجامعه مالتنه
مينا و ميرا : اوكي تسلم